La Diputació de València atorga 7.500 € a Gandia per a continuar treballant en polítiques contra la violència de gènere
27 noviembre 2020

## La Diputació de València atorga 7.500 € a Gandia per a continuar treballant en polítiques contra la violència de gènere27 noviembre 2020Última actualización: 14 julio 2025

![](../gestion/img/f8e5ebb3e50bb3140930eb632f499d7befc647e5486faaae33a63ea2b3832e96.jpg)  
  

La Junta de Govern de la Diputació de València, en sessió celebrada en data 10 de novembre del 2020, va aprovar la concessió de subvencions destinades a les entitats locals menors i ajuntaments de la província de València adherits, a la Xarxa de Municipis Protegits contra la Violència de Gènere.

Gràcies a aquesta subvenció concebuda pels projectes presentats per l'Àrea d'igualtat, diversitat i polítiques Inclusives de l'Ajuntament de Gandia, en matèria de prevenció, formació i conscienciació sobre la violència de gènere, la Diputació de València ha resolt finalment per a l'Ajuntament de Gandia un import de 7.500 euros, finançant les dues modalitats possibles d'aquesta subvenció, sent la màxima quantitat concebuda dintre dels municipis beneficiaris.

Els projectes realitzats per a la Xarxa de Municipis Protegits contra la violència de gènere, han consistit en una exposició fotogràfica per a prevenir la violència a través de les xarxes socials, que va estar exposada a la sala d'Exposicions de l'Edifici Tossal i diverses entitats, associacions i centres educatius van poder fer la visita guiada.

A més, es va realitzar tallers de prevenció de la violència de gènere per a col·lectius especialment vulnerables, com a dones amb diversitat funcional d'ASMISAF.

Finalment, també s'ha portat a terme unes sessions telemàtiques per a la formació i conscienciació dels adolescents en matèria de violència de gènere, on posteriorment es realitzarà un estudi en profunditat sobre la percepció de la violència de gènere per a la joventut i quines han de ser les principals línies d'actuació per a properes campanyes preventives, tenint en compte aquestes conclusions extretes, que seran compartides a través dels mitjans oficials de l'Àrea d'igualtat, on es podrà trobar més informació a la web www.igualtatgandia.org

[Twittear](https://twitter.com/share)